Γεώργιος Χάουαρντ, 13ος κόμης του Κάρλαϊλ

Ο Γεώργιος Γουλιέλμος Μπώμοντ Χάουαρντ, 13ος κόμης του Κάρλαϊλ, αγγλ.: George William Beaumont Howard, 13th Earl of Carlisle (γενν. 15 Φεβρουαρίου 1949), με την προσφώνηση υποκόμης Μόρπεθ από το 1963 έως το 1994, είναι Βρετανός ευγενής, πολιτικός και κληρονομικός ομότιμος.

Το 1994 μετά το τέλος του πατέρα του, κληρονόμησε τρεις αγγλικούς τίτλους ευγενείας, του κόμη του Κάρλαϊλ, του υποκόμη Χάουαρντ του Μόρπεθ και του βαρόνου Ντέικρ του Γκίλσλαντ, και έναν 4ο, του λόρδο Ρούθβεν του Φρήλαντ, στο Τάγμα Ομοτίμων της Σκωτίας.  Ήταν μέλος της Βουλής των Λόρδων από το 1994 έως το 1999. , accessed 24 November 2022

 Ο βίος του 
Σπούδασε στο Κολέγιο Ήτον και στο Κολέγιο Μπάλιολ της Οξφόρδης, καθώς και στο Πολυτεχνείο του Νιούκασλ, και είναι γιος του Καρόλου Χάουαρντ 12ου κόμη του Κάρλαϊλ. 

Μέλος της Οικογένειας Χάουαρντ και συγγενής του δούκα του Νόρφολκ, είναι επίσης συγκληρονόμος των βαρονιών του Γκρέιστοκ και του Κλίφορντ. 

Κατατάχθηκε ως αξιωματικός στο 9ο/12ο σύνταγμα Βασιλικών Λογχοφόρων του Βρετανικού Στρατού, από όπου αποστρατεύτηκε με τον βαθμό του ταγματάρχη. 

Ως υποκόμης Μόρπεθ, έθεσε ανεπιτυχώς υποψηφιότητα για το Ίσινγκτον στις γενικές εκλογές του 1987, και για το Λιντς Γουέστ στις γενικές εκλογές του 1992, καθώς και για τη Νορθούμπρια στις ευρωπαϊκές εκλογές του 1989 για τους Φιλελεύθερους Δημοκράτες.

Έχοντας χάσει το αυτόματο δικαίωμά του σε μία έδρα στη Βουλή των Λόρδων βάσει του Νόμου περί της Βουλής των Λόρδων του 1999, ο Κάρλαϊλ έχει θέσει υποψηφιότητα ως Φιλελεύθερος Δημοκράτης στις ενδιάμεσες εκλογές για τη Βουλή των Λόρδων. Η καλύτερη επίδοσή του ήταν η 2η θέση, μετά τον υποκόμη Χάνγουορθ των Εργατικών, στις ενδιάμεσες εκλογές του 2011 για την αντικατάσταση του λόρδου Στράμπολτζι. 

Ο Κάρλαϊλ είναι ακαδημαϊκός και σχολιαστής σε θέματα των χωρών της Βαλτικής, έχοντας ζήσει για κάποιο διάστημα στο Τάρτου της Εσθονίας. Ο Πρόεδρος της Εσθονίας τον έχει διορίσει Ιππότη Α' Τάξης του Τάγματος του Σταυρού της Γης Μαριάνα. Έπαιξε ρόλο στην εξασφάλιση αναμνηστικών πλακών για τους 112 Βρετανούς στρατιώτες, που σκοτώθηκαν στην επιχείρηση του 1919, η οποία εξασφάλισε την ανεξαρτησία των χωρών της Βαλτικής. Αυτές οι πλάκες έχουν τοποθετηθεί σε πολλά μέρη, κυρίως στον Καθεδρικό Ναό του Πόρτσμουθ από τον τότε Πρώτο Λόρδο Θαλάσσης, Ναύαρχο Λόρδο Δυτικά του Σπίτχεντ το 2005, και από την Αυτής Μεγαλειότητα τη βασίλισσα Ελισάβετ Β΄ κατά την επίσκεψή της στο Ταλίν το 2010.

Ο πιθανολογούμενος κληρονόμος της κομητείας και άλλων τίτλων ευγένειας είναι ο αδελφός του 13ου κόμη, ο αξιότιμος Φίλιππος Κάρολος Γουέντγουορθ Χάουαρντ.  

δεξιά|μικρογραφία|150εσ|Το θυρεός του Κάρλαϊλ, σε έξι μέρη.

 Διακρίσεις 
 50x50εσΙππότης Α' Τάξης, Τάγμα του Σταυρού της Γης Μαριάνα

 Δείτε επίσης 
 Κάστρο Χάουαρντ


 Αναφορές 

 Εξωτερικοί σύνδεσμοι 
 Ποιος είναι ποιος
 Οι Άνθρωποι του Ντέμπρετ του Σήμερα

Κατηγορία:Οικογένεια Χάουαρντ (αγγλική αριστοκρατία)